सिंहले त वरु कांग्रेस आएमा अधिनायकवादको खतरा देख्दछन् । उनी भन्छन्—शेरबहादुर देउवाले बारम्बार प्रतिगमनको पक्ष लिएको र राजाको निरंकुश शासन कायम गर्न मद्दत गरेको पृष्ठभूमिमा र उनको अधिनायकवादी कार्यशैलीसमेतमाथि विचार गर्दा कांग्रेस नेतृत्वको गठबन्धन विजय भएमा देशमा अधिनायकवादी शासन कायम हुने सम्भावनालाई पूरै अस्वीकार गर्न सकिँदैन । (उही) यस अर्थमा कांग्रेसले गरेको अनर्गल प्रचारको विश्वास गर्ने अवस्था छैन ।
